## Pravilnik o izmjenama i dopunama Pravilnika o certifikaciji zrakoplova te projektnih i proizvodnih organizacija

### NN 57/2010 (10.5.2010.), Pravilnik o izmjenama i dopunama Pravilnika o certifikaciji zrakoplova te projektnih i proizvodnih organizacija

MINISTARSTVO MORA, PROMETA I INFRASTRUKTURE

1363

Na temelju članka 142. točka 5. Zakona o zračnom prometu (»Narodne novine«, broj 69/09) ministar mora, prometa i infrastrukture, donosi

PRAVILNIK

O IZMJENAMA I DOPUNAMA PRAVILNIKA O CERTIFIKACIJI ZRAKOPLOVA TE PROJEKTNIH I PROIZVODNIH ORGANIZACIJA

Članak 1.

U Pravilniku o certifikaciji zrakoplova te projektnih i proizvodnih organizacija (»Narodne novine«, broj 134/09), u članku 1. stavku 1. podstavak (b) mijenja se i glasi:

»(b) izdavanje svjedodžbi o plovidbenosti zrakoplova, ograničenih svjedodžbi o plovidbenosti zrakoplova, dozvola za letenje, potvrda o puštanju u uporabu i svjedodžbi o plovidbenosti za izvoz.«

Članak 2.

U članku 2. stavku 3. rimski broj »VII« zamjenjuje se rimskim brojem »IX«.

Članak 3.

U članku 5. stavku 4. prva rečenica mijenja se i glasi:

»Dozvola za letenje izdaje se samo ako je zrakoplov osiguran u skladu sa zakonom.«

Članak 4.

Iza članka 5. dodaju se članci 5.a, 5.b i 5.c koji glase:

»Zahtjev za Svjedodžbu o plovidbenosti za izvoz

Članak 5.a

(1) Agencija za civilno zrakoplovstvo će prihvatiti zahtjev za dobivanje Svjedodžbe o plovidbenosti za izvoz (Export Certificate of Airworthiness) samo od vlasnika zrakoplova ili njegovog zastupnika.

(2) Zahtjev za izdavanje Svjedodžbe o plovidbenosti za izvoz mora biti podnesen na obrascu kojega će izraditi Agencija za civilno zrakoplovstvo i učiniti dostupnim na njezinim internetskim stranicama.

(3) Svaki zahtjev mora sadržavati:

a) Potvrdu o provjeri plovidbenosti (ARC) ne stariju od 30 dana,

b) dokaz da je zrakoplov sukladan sa projektom tipa koji je prihvatljiv u državi uvoza,

c) dokaz da zrakoplov udovoljava dodatnim zahtjevima za uvoz u državu u koju se uvozi,

d) kod privremene ugradnje opreme za prelet u zrakoplov u svrhu preleta za isporuku, odgovarajući opći opis ugrađene opreme zajedno sa izjavom da će ona nakon preleta za isporuku biti uklonjena i da će zrakoplov biti doveden u stanje odobrene konfiguracije,

e) opis metoda za zaštitu od korozije i oštećenja, ako su korištene, za očuvanje i zaštitu zrakoplova pri prijevozu ili skladištenju. U opisu se mora navesti trajnost i efikasnost tih metoda,

f) izjavu o datumu kada je vlasništvo preneseno ili kada bi trebalo biti preneseno na stranog kupca.

(3) Zrakoplov ne mora udovoljiti zahtjevima navedenima u stavku 3. točkama b) do e) ovoga članka ako je to prihvatljivo tijelu nadležnom za civilno zrakoplovstvo u državi u koju se uvozi te ako ono izda pisanu izjavu u kojoj se navode zahtjevi kojima nije potrebno udovoljiti te prihvatljive razlike u konfiguraciji između zrakoplova koji će se izvesti i odobrene konfiguracije.

Izdavanje Svjedodžbe o plovidbenosti za izvoz

Članak 5.b

(1) Svjedodžba o plovidbenosti za izvoz ne može biti osnova za operacije zrakoplovom.

(2) Agencija za civilno zrakoplovstvo može odbiti zahtjev za izdavanje Svjedodžbe o plovidbenosti za izvoz ako smatra da trenutna lokacija zrakoplova predstavlja smetnju u provođenju odredaba ovoga Pravilnika.

(3) Ako je Svjedodžba o plovidbenosti za izvoz izdana na temelju pisane izjave tijela nadležnog za civilno zrakoplovstvo u državi u koju se uvozi, iz članka 5.a stavka 3. ovoga Pravilnika, zahtjevi kojima nije udovoljeno te razlike u konfiguraciji, ako postoje, između zrakoplova koji će se izvesti i odgovarajućeg odobrenog projekta tipa moraju biti navedeni kao izuzeća u Svjedodžbi o plovidbenosti za izvoz.

Dužnosti i odgovornosti imatelja Svjedodžbe o plovidbenosti za izvoz

Članak 5.c

Osim ako je tijelo nadležno za civilno zrakoplovstvo u državi u koju se uvozi drugačije prihvatilo, izvoznik koji dobiva Svjedodžbu o plovidbenosti za izvoz mora:

a) dostaviti tijelu nadležnom za civilno zrakoplovstvo u državi u koju se uvozi sve dokumente i podatke neophodne za ispravno funkcioniranje zrakoplova koji je izvezen, npr. Priručnike za letenje, Priručnike za održavanje, Servisne biltene, upute o sastavljanju i druge materijale koji su navedeni u posebnim zahtjevima države u koju se uvozi. Dokumenti, podaci i materijali mogu biti proslijeđeni na bilo koji način koji je u skladu s posebnim zahtjevima te države.

b) dostaviti sve proizvođačeve upute za sklapanje pri izvozu rastavljenih zrakoplova. Ove upute moraju sadržavati dovoljno pojedinosti da bi se omogućilo sastavljanje (rigging), poravnanje (alignment) ili ispitivanje na zemlji koje je neophodno kako bi se nakon sklapanja osigurala usklađenost s odobrenom konfiguracijom zrakoplova.

c) zaštititi i pakirati zrakoplove, ako je to potrebno za njihovu zaštitu od korozije i oštećenja tijekom prijevoza ili skladištenja te navesti trajanje i djelotvornost takvih metoda.

d) ukloniti ili osigurati uklanjanje sve opreme privremeno ugrađene u zrakoplov za prelet u svrhu izvozne isporuke te vratiti zrakoplov u stanje odobrene konfiguracije nakon završetka leta za isporuku.«

Članak 5.

U članku 6. stavku 1. rimski broj »VII« zamjenjuje se rimskim brojem »VIII«.

Članak 6.

(1) U članku 7. stavku 1. rimski broj »VII« zamjenjuje se rimskim brojem »IX«.

(2) U stavku 2. dodaju se podstavci h) i i) koji glase:

»h) Dodatak VIII: Uredba Komisije (EZ-a) br. 1194/2009 od 30. studenog 2009. kojom se izmjenjuje i dopunjuje Uredba (EZ-a) br. 1702/2003 kojom se utvrđuju provedbena pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija,

i) Dodatak IX: Ispravak Uredbe Komisije (EZ-a) br. 1194/2009 od 30. studenog 2009. kojom se izmjenjuje i dopunjuje Uredba (EZ-a) br. 1702/2003 kojom se utvrđuju provedbena pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija, objavljen 18. prosinca 2009. u Službenom listu Europske unije L336.«

Članak 7.

U članku 8. iza riječi »Uredbi« dodaju se riječi »i Ispravka«, rimski broj »VII« zamjenjuje se rimskim brojem »IX«, a riječ »objavljene« zamjenjuje se rječju »objavljeni«.

Članak 8.

Iza Dodatka VII. dodaju se novi Dodatak VIII i Dodatak IX, koji glase:

»DODATAK VIII.

UREDBA KOMISIJE (EZ-a) br. 1194/2009
od 30. studenoga 2009.

o izmjenama i dopunama Uredbe (EZ-a) br. 1702/2003 kojom se utvrđuju provedbena pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija
(Tekst značajan za EGP)

KOMISIJA EUROPSKIH ZAJEDNICA

uzimajući u obzir Ugovor o osnivanju Europske zajednice, a posebno njegov članak 80. stavak 2.,

uzimajući u obzir Uredbu (EZ-a) br. 216/2008 Europskoga parlamenta i Vijeća od 20. veljače 2008. o zajedničkim pravilima u području civilnog zrakoplovstva i kojom se osniva Europska agencija za sigurnost zrakoplovstva, te kojom se opozivaju Direktiva Vijeća 91/670/EEZ, Uredba (EZ-a) br. 1592/2002 i Direktiva 2004/36/EZ[[1]](#footnote-29081-1), a posebno njezin članak 5. stavak 5.,

budući da:

(1) kako bi se zadržao visok i jedinstven stupanj sigurnosti zrakoplovstva u Europi, potrebno je izmijeniti zahtjeve i postupke za certificiranje zrakoplova i srodnih proizvoda, dijelova i uređaja te za certifikaciju projektnih i proizvodnih organizacija, a posebno uvesti definiciju pojma glavnog sjedišta; poboljšati sadržaj »EASA obrasca 1« dozvole za stavljanje u uporabu te revidirati odredbe o dozvoli za letenje.

(2) Stoga Uredbu Komisije (EZ) br. 1702/2003[[2]](#footnote-29081-2) valja izmijeniti i dopuniti.

(3) Mjere koje su predviđene ovom Uredbom temelje se na mišljenjima[[3]](#footnote-29081-3) koje je izdala Europska agencija za zrakoplovnu sigurnost (u daljnjem tekstu: Agencija) u skladu s člankom 17. stavkom 2. točkom (b) i člankom 19. stavkom 1. Uredbe (EZ-a) br. 216/2008.

(4) Mjere koje su predviđene ovom Uredbom u skladu su s mišljenjem Odbora osnovanog prema članku 65. Uredbe (EZ-a) br. 216/2008,

DONIJELA JE OVU UREDBU:

Članak 1.

Uredba (EZ-a) br. 1702/2003 mijenja se i glasi:

1. U članku 1. stavku 2. dodaju se sljedeće točke (e), (f), (g) i (h):

(e) »glavno sjedište« znači glavnu upravu ili registrirano sjedište poduzeća unutar kojeg se provode glavne financijske djelatnosti i operativni nadzor nad aktivnostima navedenim u ovoj Uredbi;

(f) »artikl« znači bilo koji dio ili napravu koji će se ugraditi u civilni zrakoplov;

(g) »ETSO« označava Naredbu o europskom tehničkom standardu. Naredba o europskom tehničkom standardu je detaljna specifikacija plovidbenosti koju izdaje Agencija radi zajamčivanja sukladnosti sa zahtjevima iz ove Uredbe kao minimalni standard radne učinkovitosti za određene proizvode.

(h) »EPA« označava Europsko odobrenje dijelova. Europsko odobrenje dijelova znači da je proizvod proizveden u skladu s odobrenim projektnim podacima, koji ne pripadaju nositelju certifikata tipa za povezani proizvod, osim artikala ETSO-a.«

2. U članku 3. stavku 5. »21A.112« na koji se upućuje zamjenjuje se s »21A.112A«;

3. U članku 5. dodaje se sljedeći stavak 5.:

»5. Odstupajući od stavka 1. proizvodne organizacije koje su odobrene u skladu s Dijelom A pododjeljaka F i G Priloga (Part 21.) ove Uredbe, mogu nastaviti izdavati potvrde o puštanju u uporabu ili izjave o sukladnosti uporabom EASA obrasca 1, prvobitno izdanje, kako je utvrđeno u Dodatku I. Priloga (Part 21.) ove Uredbe, do 28. rujna 2010.«;

4. Prilog (Part 21.) izmjenjuje se i dopunjuje u skladu s Prilogom ove Uredbe.

Članak 2.

Ova Uredba stupa na snagu 20 dana nakon njezine objave u Službenom listu Europske unije.

Ova Uredba u cijelosti obvezuje i neposredno se primjenjuje u svim državama članicama.

Sastavljeno u Bruxellesu 30. studenoga 2009.

Za Komisiju
Antonio TAJANI
Potpredsjednik

PRILOG

Prilog (Part 21.) Uredbe (EZ-a) br. 1702/2003 mijenja se i glasi:

1. sadržaj se zamjenjuje sljedećim:

»Sadržaj

21.1 Općenito

Odjeljak A
TEHNIČKI ZAHTJEVI

Pododjeljak A
OPĆE ODREDBE

21A.1 Područje primjene

21A.2 Obveze osoba, koje nisu podnositelji zahtjeva za certifikat niti njegovi nositelji

21A.3 Otkazivanje, neispravno funkcioniranje i kvarovi

21A.3B Naredbe o plovidbenosti

21A.4 Usklađivanje projektiranja i proizvodnje

Pododjeljak B
CERTIFIKATI TIPA I CERTIFIKATI TIPA S OGRANIČENJIMA

21A.11 Područje primjene

21A.13 Ispunjavanje uvjeta

21A.14 Dokazivanje sposobnosti

21A.15 Primjena

21A.16A Kodovi plovidbenosti

21A.16B Posebni uvjeti

21A.17 Osnova za izdavanje certifikata tipa

21A.18 Određivanje važećih zahtjeva u pogledu zaštite okoliša i certifikacijskih specifikacija

21A.19 Promjene zbog kojih je potreban novi certifikat tipa

21A.20 Ispunjavanje zahtjeva u pogledu osnove za certifikaciju tipa i zaštite okoliša

21A.21 Izdavanje certifikata tipa

21A.23 Izdavanje certifikata tipa s ograničenjima

21A.31 Projekt tipa

21A.33 Ispitivanje i testiranje

21A.35 Pokusni letovi

21A.41 Certifikat tipa

21A.44 Obveze imatelja

21A.47 Prenosivost

21A.51 Trajanje i kontinuirana valjanost

21A.55 Vođenje evidencije

21A.57 Priručnici

21A.61 Upute za kontinuiranu plovidbenost

(Pododjeljak C
NE PRIMJENJUJE SE)

Pododjeljak D
PROMJENE CERTIFIKATA TIPA I CERTIFIKATA TIPA S OGRANIČENJIMA

21A.90 Područje primjene

21A.91 Razvrstavanje promjena projekta tipa

21A.92 Ispunjavanje uvjeta

21A.93 Primjena

21A.95 Manje promjene

21A.97 Velike promjene

21A.101 Određivanje važećih zahtjeva u pogledu zaštite okoliša i certifikacijskih specifikacija

21A.103 Izdavanje odobrenja

21A.105 Vođenje evidencije

21A.107 Upute za kontinuiranu plovidbenost

21A.109 Obveze i oznake EPA

Pododjeljak E
DODATNI CERTIFIKATI TIPA

21A.111 Područje primjene

21A.112A Ispunjavanje uvjeta

21A.112B Dokazivanje sposobnosti

21A.113 Zahtjev za dodatni certifikat tipa

21A.114 Prikazivanje sukladnosti

21A.115 Izdavanje dodatnog certifikata tipa

21A.116 Prenosivost

21A.117 Promjene onog dijela proizvoda za koji važi dodatni certifikat tipa

21A.118A Obveze i oznake EPA

21A.118B Trajanje i kontinuirana valjanost

21A.119 Priručnici

21A.120 Upute za kontinuiranu plovidbenost

Pododjeljak F
PROIZVODNJA BEZ ODOBRENJA PROIZVODNE ORGANIZACIJE

21A.121 Područje primjene

21A.122 Ispunjavanje uvjeta

21A.124 Primjena

21A.125A Idavanje izjave o suglasnosti

21A.125B Nalazi

21A.125C Trajanje i kontinuirana valjanost

21A.126 Sustav kontrole proizvodnje

21A.127 Pokusi: zrakoplovi

21A.128 Pokusi: motori i propeleri

21A.129 Obveze proizvođača

21A.130 Izjava o sukladnosti

Pododjeljak G
ODOBRENJA PROIZVODNE ORGANIZACIJE

21A.131 Područje primjene

21A.133 Ispunjavanje uvjeta

21A.134 Primjena

21A.135 Odobrenje proizvodne organizacije

21A.139 Sustav kakvoće

21A.143 Predstavljanje

21A.145 Zahtjevi za odobrenje

21A.147 Promjene u odobrenoj proizvodnoj organizaciji

21A.148 Promjene lokacije

21A.149 Prenosivost

21A.151 Uvjeti odobrenja

21A.153 Promjene uvjeta odobrenja

21A.157 Ispitivanja

21A.158 Nalazi

21A.159 Trajanje i kontinuirana valjanost

21A.163 Pogodnosti

21A.165 Obveze nositelja

Pododjeljak H
SVJEDODŽBA O PLOVIDBENOSTI I SVJEDODŽBA O PLOVIDBENOSTI S OGRANIČENJIMA

21A.171 Područje primjene

21A.172 Ispunjavanje uvjeta

21A.173 Razvrstavanje

21A.174 Primjena

21A.175 Jezik

21A.177 Izmjena i dopuna ili promjena

21A.179 Prenosivost i ponovno izdavanje u državama članicama

21A.180 Inspekcijski pregledi

21A.181 Trajanje i kontinuirana valjanost

21A.182 Identifikacija zrakoplova

Pododjeljak I
POTVRDE O BUCI

21A.201 Područje primjene

21A.203 Ispunjavanje uvjeta

21A.204 Primjena

21A.207 Izmjena i dopuna ili promjena

21A.209 Prenosivost i ponovno izdavanje u državama članicama

21A.210 Inspekcijski pregled

21A.211 Trajanje i kontinuirana valjanost

Pododjeljak J
ODOBRENJE PROJEKTNE ORGANIZACIJE

21A.231 Područje primjene

21A.233 Ispunjavanje uvjeta

21A.234 Primjena

21A.235 Izdavanje potvrde projektne organizacije

21A.239 Sustav osiguranja projekta

21A.243 Podaci

21A.245 Zahtjevi za odobrenje

21A.247 Promjene u sustavu jamstva projekta

21A.249 Prenosivost

21A.251 Uvjeti odobrenja

21A.253 Promjene uvjeta odobrenja

21A.257 Ispitivanja

21A.258 Nalazi

21A.259 Trajanje i kontinuirana valjanost

21A.263 Pogodnosti

21A.265 Obveze nositelja

Pododjeljak K
DIJELOVI I UREĐAJI

21A.301 Područje primjene

21A.303 Ispunjavanje važećih zahtjeva

21A.305 Odobrenje dijelova i uređaja

21A.307 Puštanje u uporabu dijelova i uređaja za ugradnju

(Pododjeljak L
NE PRIMJENJUJE SE)

Pododjeljak M
POPRAVCI

21A.431 Područje primjene

21A.432A Ispunjavanje uvjeta

21A.432B Dokazivanje sposobnosti

21A.433 Nacrt popravaka

21A.435 Klasifikacija popravaka

21A.437 Izdavanje odobrenja nacrta popravka

21A.439 Proizvodnja dijelova za popravke

21A.441 Uključivanje popravka

21A.443 Ograničenja

21A.445 Šteta koja nije popravljena

21A.447 Vođenje evidencije

21A.449 Upute za kontinuiranu plovidbenost

21A.451 Obveze i oznake EPA

(Pododjeljak N
NE PRIMJENJUJE SE)

Pododjeljak O
ODOBRENJA PREMA ODREDBI O EUROPSKOM TEHNIČKOM STANDARDU

21A.601 Područje primjene

21A.602A Ispunjavanje uvjeta

21A.602B Dokazivanje sposobnosti

21A.603 Primjena

21A.604 Dozvola ETSO za pomoćnu pogonsku jedinicu (APU)

21A.605 Zahtjevi u pogledu podataka

21A.606 Izdavanje odobrenja ETSO

21A.607 Pogodnosti odobrenja ETSO

21A.608 Deklaracija o projektu i izvedbi (DDP)

21A.609 Obveze imatelja odobrenja ETSO

21A.610 Odobrenje odstupanja

21A.611 Promjene nacrta

21A.613 Vođenje evidencije

21A.615 Inspekcijski pregled Agencije

21A.619 Trajanje i kontinuirana valjanost

21A.621 Prenosivost

Pododjeljak P
DOZVOLA ZA LETENJE

21A.701 Područje primjene

21A.703 Ispunjavanje uvjeta

21A.705 Nadležno tijelo

21A.707 Primjena dozvole za letenje

21A.708 Uvjeti letenja

21A.709 Primjena odobrenja uvjeta letenja

21A.710 Odobrenje uvjeta letenja

21A.711 Izdavanje dozvole za letenje

21A.713 Promjene

21A.715 Jezik

21A.719 Prenosivost

21A.721 Inspekcijski pregledi

21A.723 Trajanje i kontinuirana valjanost

21A.725 Obnavljanje dozvole za letenje

21A.727 Obveze nositelja dozvole za letenje

21A.729 Vođenje evidencije

Pododjeljak Q
IDENTIFIKACIJA PROIZVODA, DIJELOVA I UREĐAJA

21A.801 Identifikacija proizvoda

21A.803 Postupanje s identifikacijskim podacima

21A.804 Identifikacija dijelova i uređaja

21A.805 Identifikacija kritičnih dijelova

21A.807 Identifikacija artikala ETSO

Pododjeljak B
POSTUPCI ZA NADLEŽNA TIJELA

Pododjeljak A
OPĆE ODREDBE

21B.5 Područje primjene

21B.20 Obveze nadležnog tijela

21B.25 Zahtjevi u pogledu organizacije nadležnog tijela

21B.30 Dokumentirani postupci

21B.35 Promjene u organizaciji i postupcima

21B.40 Rješavanje sporova

21B.45 Izvještavanje/koordinacija

21B.55 Vođenje evidencije

21B.60 Naredbe o plovidbenosti

Pododjeljak B
CERTIFIKATI TIPA I CERTIFIKATI TIPA S OGRANIČENJIMA

(Pododjeljak C
NE PRIMJENJUJE SE)

Pododjeljak D
PROMJENE CERTIFIKATA TIPA I CERTIFIKATA TIPA S OGRANIČENJIMA

Pododjeljak E
 DODATNI CERTIFIKATI TIPA

Pododjeljak F
PROIZVODNJA BEZ ODOBRENJA PROIZVODNE ORGANIZACIJE

21B.120 Ispitivanje

21B.125 Nalazi

21B.130 Izdavanje izjave o suglasnosti

21B.135 Održavanje izjave o suglasnosti

21B.140 Izmjene i dopune izjave o suglasnosti

21B.145 Ograničenja, privremena obustava ili oduzimanje izjave o suglasnosti

21B.150 Vođenje evidencije

Pododjeljak G
ODOBRENJE PROIZVODNE ORGANIZACIJE

21B.220 Ispitivanje

21B.225 Nalazi

21B.230 Izdavanje potvrde

21B.235 Stalni nadzor

21B.240 Izmjene i dopune odobrenja proizvodne organizacije

21B.245 Privremena obustava ili oduzimanje odobrenja proizvodne organizacije

21B.260 Vođenje evidencije

Pododjeljak H
SVJEDODŽBE O PLOVIDBENOSTI I SVJEDODŽBE O PLOVIDBENOSTI S OGRANIČENJIMA

21B.320 Ispitivanja

21B.325 Izdavanje svjedodžbe o plovidbenosti

21B.326 Svjedodžba o plovidbenosti

21B.327 Svjedodžba o plovidbenosti s ograničenjima

21B.330 Privremena obustava ili oduzimanje svjedodžbi o plovidbenosti i svjedodžbi o plovidbenosti s ograničenjima

21B.345 Vođenje evidencije

Pododjeljak I
POTVRDE O BUCI

21B.420 Ispitivanje

21B.425 Izdavanje potvrda o buci

21B.430 Privremena obustava ili oduzimanje potvrde o buci

21B.445 Vođenje evidencije

Pododjeljak J
ODOBRENJE PROJEKTNE ORGANIZACIJE

Pododjeljak K
DIJELOVI I UREĐAJI

(Pododjeljak L
NE PRIMJENJUJE SE)

Pododjeljak M
POPRAVCI

(Pododjeljak N
NE PRIMJENJUJE SE)

Pododjeljak O
DOZVOLE PREMA ODREDBI O EUROPSKOM TEHNIČKOM STANDARDU

Pododjeljak P
DOZVOLA ZA LETENJE

21B.520 Ispitivanje

21B.525 Izdavanje dozvole za letenje

21B.530 Oduzimanje dozvole za letenje

21B.545 Vođenje evidencije

Pododjeljak Q
IDENTIFIKACIJA PROIZVODA, DIJELOVA I UREĐAJA

DODACI – OBRASCI EASA«;

2. Naslov odjeljka A mijenja se i glasi:

»Odjeljak A
TEHNIČKI ZAHTJEVI«;

3. U točki 21.A.14(b), točka 5. mijenja se i glasi:

»propeler sa fiksnim ili podešljivim korakom.«

4. u točki 21A.35(b), točka 2. mijenja se i glasi:

»2. za letjelice koje se certificiraju prema ovom odjeljku, osim (i) balona na vrući zrak, slobodnih plinskih balona, vezanih plinskih balona, jedrilica i motornih jedrilica i (ii) zračnih brodova ili zrakoplova s najvećom uzletnom masom (MTOM) od 2 722 kg ili manje, utvrditi postoji li opravdano jamstvo da su zrakoplov, njegovi dijelovi i uređaji pouzdani i da pravilno funkcioniraju.«;

5. Točka 21A.112 zamjenjuje se sljedećim stavkom:

»21A.112A Ispunjavanje uvjeta

Svaka fizička ili pravna osoba («organizacija«), koja je dokazala ili je u postupku dokazivanja svoje sposobnosti u skladu s točkom 21A.112B, ispunjava uvjete kao podnositelj zahtjeva za dodatni certifikat tipa pod uvjetima navedenim u ovom pododjeljku.«;

6. U točki 21.A.124(b), točka 2 mijenja se i glasi:

»2. prikaz podataka koji se zahtijevaju u točki 21A.125A(b).«;

7. točka 21A.125 zamjenjuje se sljedećim stavkom:

»21A.125A Izdavanje izjave o suglasnosti

Podnositelj zahtjeva ima pravo da mu nadležno tijelo izda izjavu o suglasnosti, u kojoj se ono slaže s dokazivanjem sukladnosti pojedinačnih proizvoda, dijelova i uređaja prema ovom pododjeljku, nakon što je:

(a) uspostavio sustav kontrole proizvodnje koji jamči da je svaki proizvod, dio ili uređaj u skladu s važećim projektnim podacima i u stanju za sigurnu uporabu;

(b) izradio priručnik koji sadržava:

1. opis sustava kontrole proizvodnje koji se zahtijeva u točki (a);

2. opis načina za utvrđivanje sustava kontrole proizvodnje;

3. opis pokusa koji se zahtijevaju u točkama 21A.127 i 21A.128 te imena osoba ovlaštenih za svrhe iz točke 21A.130(a);

(c) dokazao, da je sposoben pružiti pomoć u skladu s točkama 21A.3 i 21A.129(d).«;

8. U točki 21A.125B(c), upućivanje na »21B.143« zamjenjuje se s upućivanjem na »točku 21B.125«;

9. točka 21A.126 mijenja se kako slijedi:

(i) u točki (a) »21A.125« se zamjenjuje s »21A.125A(a)«;

(i) u točki (b) »21A.125(a)« se zamjenjuje s »21A.125A(a)«;

10. u točki 21.A.127(a), »21A.125(a)« se zamjenjuje s »21A.125A(a)«;

11. u točki 21.A.128, »21A.125(a)« se zamjenjuje s »21A.125A(a)«;

12. točka 21A.165 mijenja se kako slijedi:

(i) u točki (c), točka 2. mijenja se i glasi:

»2. utvrditi da su drugi proizvodi, dijelovi ili uređaji potpuni i u skladu s odobrenim projektnim podacima te da su sigurni za uporabu, prije izdavanje EASA obrasca 1, čime se potvrđuje sukladnost s odobrenim projektnim podacima i stanje sigurno za uporabu, a pored toga, u slučaju motora da u skladu s podacima koje je sastavio nositelj certifikata tipa za motore utvrdi da je svaki dovršeni motor u skladu s važećim zahtjevima u pogledu emisija, kako je definirano u točki 21A.18(b), važećim na dan proizvodnje motora, kako bi se potvrdila sukladnost emisija, ili«;

(ii) točka (k) zamjenjuje se sljedećim:

»(k) Tamo gdje je to primjenjivo, u skladu s pogodnostima iz točke 21A.163(e) prije izdavanja dozvole za letenje zrakoplova, uspostaviti sukladnost s točkom 21A.711(c) i (e).«;

13. u točki 21A.174(b)3(ii), »21A.184(c)« se zamjenjuje s »21B.327(c)«;

14. točka 21A.183 se briše;

15. točka 21A.184 se briše;

16. točka 21A.205 se briše;

17. u točki 21A.245, točka (a) mijenja se i glasi:

»(a) U svim tehničkim odjelima zaposlen je dovoljan broj osoblja s dovoljnim iskustvom i kojem je dana odgovarajuća ovlast za ispunjavanje dužnosti koje su mu dodijeljene, te da to, zajedno s prostorima, infrastrukturom i opremom omogućuje osoblju da za proizvod postignu ciljeve u pogledu plovidbenosti i zaštite okoliša.«;

18. Točka 21A.263 izmjenjuje se i dopunjuje kako slijedi:

(a) u točki (b), točka 4. mijenja se i glasi:

»4. odobrenje ETSO prema točki 21A.602B(b)(1), ili«;

(b) točka (c) mijenja se kako slijedi:

(i) točke 3. i 4. mijenjaju se i glase:

»3. izdavati podatke ili upute koje sadrže sljedeću izjavu: Tehnički sadržaj dokumenta odobren je na osnovi DOA br. EASA.21J.[XXXX].

4. odobravati dokumentarne izmjene priručnika za letenje zrakoplova i njegovih dodataka te izdavati takve izmjene koje sadrže sljedeću izjavu: Revizija br. [YY] PLZ-a (ili dodatka) br. [ZZ] odobrena je na osnovi DOA br. EASA.21J.[XXXX].«;

(ii) točka 7. mijenja se i glasi:

»7. izdati dozvolu za letenje u skladu s točkom 21A.711(b) za zrakoplov, koji je sam projektirao ili izmijenio, ili za koji je u skladu s točkom 21A.263(c)(6) odobrio uvjete pod kojima se može izdati dozvola za letenje i kada projektna organizacija u skladu sa svojim odobrenjem projektne organizacije sama provodi nadzor nad konfiguracijom zrakoplova i potvrđuje sukladnost s projektnim uvjetima, odobrenima za let.«;

19. u točki 21A.265, točka (g) mijenja se i glasi:

»(g) gdje je to primjereno, u skladu s pogodnostima iz točke 21A.263(c)(7) prije izdavanja dozvole za letenje za zrakoplov, zajamčiti sukladnost s točkom 21A.711(b) i (e).«;

20. U točki 21A.307, točka (a) mijenja se i glasi:

»(a) s priloženom potvrdom za puštanje u uporabu (EASA obrazac 1), kojom se dokazuje da je element proizveden u skladu s odobrenim projektnim podacima i da je siguran za uporabu; i«;

21. Točka 21A.432 mijenja se i glasi:

»21A.432A Ispunjavanje uvjeta

(a) Svaka fizička ili pravna osoba («organizacija«), koja je dokazala ili je u postupku dokazivanja svoje sposobnosti u skladu s točkom 21A.432B, ispunjava uvjete kao podnositelj zahtjeva za odobrenje prijekta velikog popravka pod uvjetima navedenim u ovom pododjeljku.

(b) Svaka fizička ili pravna osoba ima pravo uložiti zahtjev za odobrenje projekta malog popravka.«;

22. u točki 21A.601, briše se točka (b);

23. u točki 21A.605(d), »21A.125(b)« zamjenjuje se s »21A.125A(b)«;

24. u točki 21A.606, točka (c) zamjenjuje se sljedećim:

»(c) izričito navede da je spreman ispunjavati uvjete iz točke 21A.609.«;

25. u točki 21A.609, točka (f) zamjenjuje se sljedećim:

»(f) ispunjavati uvjete iz točaka 21A.3, 21A.3B i 21A.4.«;

26. točka 21A.701 mijenja se i glasi:

»21A.701 Područje primjene

(a) Dozvole za letenje izdaju se u skladu s ovim pododjeljkom za zrakoplove koji ne ispunjavaju ili za koje nije potvrđeno da ispunjavaju važeće zahtjeve u pogledu plovidbenosti, ali omogućuju siguran let pod određenim uvjetima i za sljedeće namjene:

1. razvoj;

2. dokazivanje sukladnosti s propisima ili certifikacijskim specifikacijama;

3. osposobljavanje osoblja projektantskih ili proizvodnih organizacija;

4. produkcijsko testiranje leta novih produkcijskih zrakoplova;

5. letenje zrakoplova, koji je u izradi, među proizvodnim objektima;

6. letenje zrakoplova za odobrenje stranke;

7. dostava ili izvoz zrakoplova;

8. letenje zrakoplova za odobrenje nadležnog tijela;

9. istraživanje tržišta, uključujući osposobljavanje posade stranke;

10. izložbe i zrakoplovni mitinzi;

11. letenje zrakoplova na lokaciju, gdje će se provoditi održavanje ili pregled plovidbenosti, ili do mjesta skladištenja;

12. letenje zrakoplova pri masi koja prelazi najveću dopuštenu uzletnu masu za letove koji su duži od uobičajenih preleta preko vode ili preko kopna, gdje nije dostupna odgovarajuća infrastruktura za slijetanje ili gdje nije dostupno odgovarajuće gorivo;

13. postavljanje rekorda, utrke u zraku ili slična natjecanja;

14. letenje zrakoplova koji ispunjava važeće zahtjeve o plovidbenosti prije utvrđivanja sukladnosti zahtjevima u pogledu okoliša koje zrakoplov mora ispunjavati;

15. nekomercijalno letenje pojedinačnim jednostavnim zrakoplovima ili vrstama zrakoplova za koje svjedodžba o plovidbenosti ili svjedodžba o plovidbenosti s ograničenjima nisu primjerene.

(b) Ovim se pododjeljkom uspostavlja postupak za izdavanje dozvola za letenje i odobravanje povezanih uvjeta letenja i uspostavljaju prava i obveze podnositelja zahtjeva za te dozvole i odobrenja uvjeta letenja i nositelja tih zahtjeva i odobrenja.«;

27. Točka 21A.703 mijenja se i glasi:

»21A.703 Ispunjavanje uvjeta

(a) Zahtjev za dobivanje dozvole za letenje može podnijeti svaka fizička i pravna osoba, osim u slučaju dozvole za letenje koja se zahtijeva za svrhe točke 21A.701(a)15, kada podnositelj zahtjeva mora biti vlasnik.

(b) Zahtjev za odobrenje uvjeta letenja može podnijeti svaka fizička ili pravna osoba.«;

28. Točka 21.710(c) mijenja se i glasi:

»(c) Prije odobravanja uvjeta za letenje, Agencija, nadležno tijelo ili odobrena organizacija mora se uvjeriti da je zrakoplov sposoban za sigurno letenje pod određenim uvjetima i ograničenjima. Agencija ili nadležno tijelo u tu svrhu od podnositelja zahtjeva može zahtijevati da provede sve potrebne preglede ili pokuse.«;

29. Točka 21A.711 mijenja se i glasi:

»21A.711 Izdavanje dozvole za letenje

(a) Dozvolu za letenje (EASA obrazac 20a, vidi Dodatak) može izdati nadležno tijelo u skladu s uvjetima iz točke 21B.525.

(b) Odgovarajuće odobrena projektna organizacija može izdati dozvolu za letenje (EASA obrazac 20b, vidi Dodatak) u skladu s povlasticama koje proizlaze iz točke 21A.263(c)(7), kada su uvjeti iz točke 21A.708 odobreni u skladu s točkom 21A.710.

(c) Odgovarajuće odobrena proizvodna organizacija može izdati dozvolu za letenje (EASA obrazac 20b, vidi Dodatak) u skladu s povlasticama koje proizlaze iz točke 21A.163(e), kada su uvjeti iz točke 21A.708 odobreni u skladu s točkom 21A.710.

(d) Odgovarajuće odobrena organizacija za upravljanje stalnom plovidbenošću može izdati dozvolu za letenje (EASA obrazac 20b, vidi Dodatak) u skladu s povlasticama koje proizlaze iz točke M.A.711 Priloga I. (Dio M) Uredbe (EZ) br. 2042/2003, kada su uvjeti iz točke 21A.708 odobreni u skladu s točkom 21A.710.

(e) U dozvoli za letenje navodi se namjena(-e) te svi uvjeti i ograničenja, odobreni u skladu s točkom 21A.710.

(f) Za dozvole izdane u skladu s podstavcima (b), (c) ili (d), nadležnom se tijelu što je prije moguće, a najkasnije u roku od 3 dana, dostavlja primjerak dozvole za letenje i povezanih uvjeta letenja.

(g) Nakon što se dokaže da neki od uvjeta iz točke 21A.723(a) za dozvolu za letenje, koju je izdala organizacija u skladu s podstavcima (b), (c) ili (d) nije ispunjen, ta organizacija odmah oduzima tu dozvolu za letenje i o tome bez odlaganja obavještava nadležno tijelo.«;

30. U točki 21A.723, točka (a) mijenja se i glasi:

»(a) Dozvola za letenje izdaje se za najviše 12 mjeseci i ostaje važeća pod sljedećim uvjetima:

1. sukladnost s uvjetima i ograničenjima iz točke 21A.711(e), koji se odnose na dozvolu za letenje;

2. dozvola za letenje nije bila vraćena ili oduzeta;

3. zrakoplov ostaje u istom registru.«;

31. U točki 21A.801, točka (d) mijenja se i glasi:

»(d) Kod balona s posadom, identifikacijska pločica propisana u točki (b) mora biti pričvršćena na ovoju balona te postavljena, ukoliko je to izvodivo, na mjestu na kojem ju osoba koja upravlja balonom može vidjeti, dok je balon napuhan. Pored toga, košara, čitav okvir za teret i grijač moraju biti trajno i čitljivo označeni imenom proizvođača, brojem dijela ili istovrijednim podatkom te serijskim brojem ili istovrijednim podatkom.«;

32. U točki 21A.804, točka (a) mijenja se i glasi:

»(a) Svaki dio ili uređaj moraju biti trajno i čitljivo označeni:

1. imenom, zaštitnim znakom ili simbolom koji označava proizvođača na način utvrđen u važećim projektnim podacima; i

2. brojem dijela, kako je utvrđeno u važećim projektnim podacima; i

3. slovima EPA za dijelove i uređaje proizvedene u skladu s odobrenim projektnim podacima koji ne pripadaju nositelju certifikata tipa za povezani proizvod, osim artikala ETSO.«;

33. Dodaje se točka 21B.125 i glasi:

»21B.125 Nalazi

(a) Kada nadležno tijelo tijekom revizije ili na drugi način pronađe objektivne dokaze da nositelj izjave o suglasnosti ne ispunjava važeće zahtjeve iz dijela A Priloga (Part 21.), taj se nalaz razvrstava u skladu s točkom 21A.125B(a).

(b) Nadležno tijelo poduzima sljedeće mjere:

1. kod nalaza 1. stupnja, nadležno tijelo odmah poduzima mjere ograničavanja, suspendiranja ili povlačenja izjave o suglasnosti, djelomično ili u cijelosti, ovisno o opsegu nalaza, sve dok organizacija ne provede učinkovite korektivne mjere;

2. kod nalaza 2. stupnja, nadležno tijelo dodjeljuje razdoblje za korektivne mjere, koje odgovara naravi nalaza, a koje ne bi smjelo biti dulje od tri mjeseca. U iznimnim okolnostima, nadležno tijelo može po isteku tog razdoblja i ovisno o naravi nalaza, produžiti to tromjesečno razdoblje.

(c) U slučaju nepoštivanja vremenskog okvira, koji je odobrilo nadležno tijelo, ono poduzima mjere privremene obustave izjave o suglasnosti u cijelosti ili djelomično.«;

34. U točki 21.B.135(b)2, »21A.125(b)« zamjenjuje se s »21A.125A(b)«;

35. Točka 21B.143 se briše;

36. Točka 21B.145 mijenja se i glasi:

»21B.145 Ograničenje, privremena obustava i oduzimanje izjave o suglasnosti

(a) Ograničenje, privremena obustava i oduzimanje izjave o suglasnosti priopćava se pisanim putem nositelju izjave o suglasnosti. Nadležno tijelo navodi razloge za ograničenje, privremenu obustavu ili oduzimanje te nositelja izjave o suglasnosti obavještava o njegovom pravu na tužbu.

(b) U slučaju privremene obustave izjave o suglasnosti njezina se valjanost ponovno uspostavlja tek nakon ispunjavanja uvjeta iz Dijela A, pododjeljka F Priloga (Part 21.)«.

37. Točka 21B.225 mijenja se i glasi:

»21B.225 Nalazi

(a) Kada nadležno tijelo tijekom revizije ili na drugi način pronađe objektivne dokaze da nositelj odobrenja proizvodne organizacije ne ispunjava važeće zahtjeve iz odjeljka A Priloga (Part 21.), taj se nalaz razvrstava u skladu s točkom 21A.158(a).

(b) Nadležno tijelo poduzima sljedeće mjere:

1. kod nalaza 1. stupnja, nadležno tijelo odmah poduzima mjere ograničavanja, privremene obustave ili oduzimanja odobrenja proizvodne organizacije, djelomično ili u cijelosti, ovisno o opsegu nalaza, sve dok organizacija ne izvede učinkovite korektivne mjere;

2. kod nalaza 2. stupnja, nadležno tijelo dodjeljuje razdoblje za korektivne mjere, koje odgovara naravi nalaza, a koje ne bi smjelo biti dulje od tri mjeseca. U iznimnim okolnostima, nadležno tijelo može po isteku tog razdoblja i ovisno o naravi nalaza, produžiti tromjesečno razdoblje.

(c) U slučaju nepoštivanja vremenskog okvira, koji je odobrilo nadležno tijelo, ono poduzima mjere privremene obustave izjave o suglasnosti u cijelosti ili djelomično.«;

38. U točki 21B.235, točka (a) mijenja se i glasi:

»(a) Kako bi se opravdalo održavanje odobrenja proizvodne organizacije, nadležno tijelo provodi stalni nadzor:

1. kako bi provjerilo da je sustav kakvoće nositelja odobrenja proizvodne organizacije u skladu s odjeljkom A, pododjeljkom G ovog Priloga (Part 21.);

2. kako bi provjerilo djeluje li organizacija nositelja odobrenja proizvodne organizacije u skladu s obrazloženjem proizvodne organizacije; te

3. kako bi provjerilo učinkovitost postupaka iz obrazloženja proizvodne organizacije, te

4. kako bi uzorkovanjem pratilo standarde proizvoda, dijela ili uređaja.«;

39. Točka 21B.325 mijenja se i glasi:

»21B.325 Izdavanje svjedodžbi o plovidbenosti

(a) Nadležno tijelo države članice registracije bez nepotrebnog odlaganja izdaje ili mijenja svjedodžbu o plovidbenosti (EASA obrazac 25, vidi Dodatak), ukoliko je zadovoljno s ispunjavanjem zahtjeva iz točke 21B.326 i važećih zahtjeva iz odjeljka A pododjeljka H ovog Priloga (Part 21.).

(b) Nadležno tijelo države članice registracije bez nepotrebnog odlaganja izdaje ili mijenja svjedodžbu o plovidbenosti s ograničenjima (obrazac EASA 24, vidi Dodatak), ukoliko je zadovoljno s ispunjavanjem zahtjeva iz točke 21B.327 i važećih zahtjeva iz odjeljka A pododjeljka H ovog Priloga (Part 21.).

(c) U slučaju nepoštivanja vremenskog okvira koji je odobrilo nadležno tijelo, ono poduzima mjere privremene obustave izjave o suglasnosti u cijelosti ili djelomično.«;

40. Dodaje se sljedeći stavak 21B.326:

»21B.326 Svjedodžba o plovidbenosti

Nadležno tijelo države članice registracije izdaje svjedodžbu o plovidbenosti za:

(a) novi zrakoplov:

1. po predočenju dokumentacije koja se zahtijeva u točki 21A.174(b)(2);

2. kada se nadležno tijelo države članice registracije uvjeri da je zrakoplov u skladu s odobrenim projektom siguran za uporabu. To može uključivati preglede od strane nadležnog tijela države članice registracije.

(b) rabljeni zrakoplov:

1. po predočenju dokumentacije koja se zahtijeva u točki 21A.174(b)(3), kojom dokazuje da:

(i) je zrakoplov u skladu s projektom tipa, odobrenim po certifikatu tipa ili dodatnom certifikatu tipa, odobrenom izmjenom ili popravkom u skladu s Prilogom (Part 21.); i

(ii) da su ispunjene važeće naredbe o plovidbenosti; te

(iii) da je zrakoplov pregledan u skladu s važećim odredbama Priloga I. (Part M) Uredbe (EZ) br. 2042/2003;

2. kada se nadležno tijelo države članice registracije uvjeri da je zrakoplov u skladu s odobrenim projektom i da je siguran za uporabu. To može uključivati preglede od strane nadležnog tijela države članice registracije.«;

41. Dodaje se sljedeći stavak 21B.327:

»21B.327 Svjedodžba o plovidbenosti s ograničenjima

(a) Nadležno tijelo države članice registracije izdaje svjedodžbu o plovidbenosti s ograničenjima za:

1. novi zrakoplov:

(i) po predočenju dokumentacije koja se zahtijeva u točki 21A.174(b)(2);

(ii) kada se nadležno tijelo države članice registracije uvjeri da je zrakoplov u skladu s projektom koji je Agencija odobrila po certifikatu tipa s ograničenjima ili u skladu s posebnim specifikacijama o plovidbenosti i da je siguran za uporabu. To može uključivati preglede od strane nadležnog tijela države članice registracije;

2. rabljeni zrakoplov:

(i) po predočenju dokumentacije koja se zahtijeva u točki 21A.174(b)(3), kojom dokazuje da:

(A) je zrakoplov u skladu s projektom koji je Agencija odobrila po certifikatu tipa s ograničenjima ili u skladu s posebnim specifikacijama o plovidbenosti ili dodatnim certifikatom tipa, odobrenom promjenom ili popravkom u skladu s Prilogom (Part 21.), i

(B) su ispunjene važeće naredbe o plovidbenosti; te

(C) je zrakoplov pregledan u skladu s važećim odredbama Priloga I. (Dio M) Uredbe (EZ) br. 2042/2003;

(ii) kada se nadležno tijelo države članice registracije uvjeri da je zrakoplov u skladu s odobrenim projektom i da je siguran za uporabu. To može uključivati preglede od strane nadležnog tijela države članice registracije.

(b) Za zrakoplov, koji ne može ispunjavati bitne zahtjeve iz osnovne Uredbe i koji ne ispunjava uvjete za dobivanje certifikata tipa s ograničenjima, Agencija, uz potrebno uzimanje u obzir odstupanja od tih bitnih zahtjeva:

1. izdaje posebne specifikacije o plovidbenosti koje jamče odgovarajuću sigurnost u pogledu namjeravane uporabe; i

2. određuje ograničenja za uporabu tog zrakoplova.

(c) Ograničenja za uporabu bit će povezana sa svjedodžbama o plovidbenosti s ograničenjima, uključujući ograničenja u zračnom prostoru, uzimajući po potrebi u obzir poštivanje odstupanja od bitnih zahtjeva u pogledu plovidbenosti utvrđenih u osnovnoj Uredbi.«;

42. Točka 21B.525 mijenja se i glasi:

»21B.525 Izdavanje dozvole za letenje

Nadležno tijelo bez nepotrebnog odlaganja izdaje dozvolu za letenje (EASA obrazac 20a, vidi Dodatak):

1. po predočenju dokumentacije koja se zahtijeva u točki 21A.707; i

2. kada su uvjeti letenja iz točke 21A.708 odobreni u skladu s točkom 21A.710; te

3. kada se nadležno tijelo pomoću vlastitih ispitivanja, koja mogu uključivati preglede, ili postupcima koje je dogovorilo s podnositeljem zahtjeva, uvjerilo da je zrakoplov prije leta u skladu s projektom, utvrđenim u točki 21A.708.«;

43. Dodatak I. mijenja se i glasi:

»Dodatak I.

Potvrda za puštanje u uporabu – obrazac EASA 1 iz Priloga (Part 21.)

![](dodatni/408787.jpg)

Upute za uporabu EASA obrasca 1

Ove se upute odnose samo na uporabu EASA obrasca 1 u svrhu proizvodnje. Valja obratiti pozornost na Dodatak II. Priloga I. (Dio M) Uredbe (EZ-a) br. 2042/2003, koja obuhvaća uporabu EASA obrasca 1 u svrhu održavanja.

1. NAMJENA I UPORABA

1.1. Osnovna je namjena svjedodžbe proglasiti plovidbenost novih zrakoplovnih proizvoda, dijelova i uređaja (u daljnjem tekstu: »element(i)«).

1.2. Potrebno je uspostaviti poveznicu između svjedodžbe i elementa/elemenata. Izdavatelj mora pohraniti svjedodžbu u obliku koji omogućuje provjeru izvornih podataka.

1.3. Svjedodžba je prihvatljiva za mnoga tijela nadležna za plovidbenost, ali može ovisiti i o dvostranim sporazumima i/ili politikama tijela nadležnog za plovidbenost. »Odobreni projektni podaci« koji se navode u ovoj svjedodžbi znače tako podatke koje je odobrilo tijelo nadležno za plovidbenost države uvoznice.

1.4. Svjedodžba nije dostavnica niti otpremnica.

1.5. Zrakoplovi se ne puštaju u promet putem svjedodžbe.

1.6. Svjedodžba ne predstavlja odobrenje za ugradnju elementa na određeni zrakoplov, motor ili propeler, već krajnjem korisniku pomaže utvrditi njegov status u pogledu odobrenja plovidbenosti.

1.7. Na istoj svjedodžbi nije dozvoljeno spajati elemente puštene u uporabu za namjenu proizvodnje i elemente puštene u uporabu za namjene uzdržavanja.

1.8. Na istoj svjedodžbi nije dozvoljeno spajati elemente potvrđene u skladu s »odobrenim podacima« i »neodobrenim podacima«.

2. OPĆI OBLIK

2.1. Svjedodžba mora biti u skladu s priloženim obrascem, uključujući brojeve u rubrikama i položaj svake rubrike. Međutim, veličina svake rubrike može biti različita kako bi odgovarala pojedinačnom zahtjevu, ali ne do onog opsega koji bi svjedodžbu učinio neprepoznatljivom.

2.2. Svjedodžba mora biti u »vodoravnom« formatu ali ukupna veličina može se znatno povećati ili smanjiti, sve dok je svjedodžba prepoznatljiva i čitljiva. Ukoliko ste u dvojbi, posavjetujte se s nadležnim tijelom.

2.3. Izjava o odgovornosti korisnika/osobe koja vrši ugradnju može se navesti na bilo kojoj stranici obrasca.

2.4. Sve otisnuto mora biti jasno i čitljivo kako bi se omogućilo lakše čitanje.

2.5. Svjedodžba može biti ili unaprijed otisnuta ili računalno načinjena, ali u svakom slučaju tiskanje linija i znakovlja mora biti jasno i čitljivo i u skladu s utvrđenim formatom.

2.6. Svjedodžba mora biti na engleskom jeziku i ukoliko je to primjereno, na jednom ili više drugih jezika.

2.7. Detalji koji se moraju unijeti u svjedodžbu mogu se unijeti strojem/računalom ili rukom, koristeći velika tiskana slova te moraju omogućiti lakše čitanje.

2.8. Radi jasnoće valja upotrebljavati što manje kratica.

2.9. Prostor koji preostaje na stražnjoj strani svjedodžbe izdavatelj može iskoristiti za dodatne podatke, ali ne smije uključivati izjave o potvrđivanju. Na svako korištenje stražnje strane svjedodžbe valja uputiti u odgovarajućoj rubrici na prednjoj strani svjedodžbe.

3. PRIMJERCI

3.1. Ne postoje ograničenja u pogledu broja primjeraka svjedodžbi koje se šalju stranci ili onih koje zadržava izdavatelj.

4. POGREŠKA(-E) U SVJEDODŽBI

4.1. Ukoliko krajnji korisnik pronađe pogrešku(-e) u svjedodžbi, on o njoj/njima mora pisanim putem obavijestiti izdavatelja. Ukoliko može potvrditi i ispraviti pogrešku(-e), izdavatelj može izdati novu svjedodžbu.

4.2. Nova svjedodžba mora sadržavati novi urudžbeni broj, potpis i datum.

4.3. Zahtjev za novom svjedodžbom može se prihvatiti bez ponovnog utvrđivanja stanja elementa/elemenata. Nova svjedodžba nije izjava o trenutačnom stanju te se u rubrici 12. mora upućivati na prethodnu svjedodžbu sljedećom izjavom: »Ovom se svjedodžbom popravlja(-ju) greška(-e) u rubrici(-kama) [unesite ispravljenu rubriku/rubrike] svjedodžbe [unesite prvobitni urudžbeni broj] s datumom [unesite datum prvog izdanja] i ne pokriva sukladnost/stanje/puštanje u uporabu.« Obje se svjedodžbe trebaju čuvati toliko dugo koliko se to zahtijeva za prvu svjedodžbu.

5. ISPUNJAVANJE SVJEDODŽBE OD STRANE IZDAVATELJA

Rubrika 1. Nadležno tijelo za izdavanje/Država

Navedite naziv i državu tijela nadležnog za izdavanje ove svjedodžbe. Ukoliko je nadležno tijelo Agencija, valja navesti samo »EASA«.

Rubrika 2. Glava EASA obrasca 1

»SLUŽBENA SVJEDODŽBA ZA PUŠTANJE U UPORABU, OBRAZAC EASA 1«

Rubrika 3. Urudžbeni broj obrasca

Unesite jedinstveni broj utvrđen sustavom/postupkom numeriranja koji koristi organizacija iz rubrike 4; to može uključivati alfanumeričke znakove.

Rubrika 4. Naziv i adresa organizacije

Unesite puni naziv i adresu proizvodne organizacije (vidi obrazac EASA 55, list A), kojim se u uporabu pušta(-ju) element(-) obuhvaćen(-i) ovom svjedodžbom. Logotipovi itd. organizacije dozvoljeni su samo ukoliko u rubrici za njih ima dovoljno prostora.

Rubrika 5. Radni nalog/Ugovor/Račun

Radi olakšavanja sljedljivosti elementa/elemenata od strane kupca, unesite broj radnog naloga, broj ugovora, broj računa ili slični referentni broj.

Rubrika 6. Stavka

Upišite brojke stavaka u slučaju više od jedne stavke. Ova rubrika omogućuje lako unakrsno upućivanje na rubriku 12. Napomene.

Rubrika 7. Opis

Unesite ime ili opis elementa. Prednost se treba dati izrazu koji se koristi u uputama za kontinuiranu plovidbenost ili podacima za održavanje (npr. ilustriranom katalogu dijelova, priručniku za održavanje zrakoplova, servisnog biltena, priručnika za održavanje sastavnih dijelova).

Rubrika 8. Broj dijela

Unesite broj dijela kako je isti naveden na elementu ili na listiću/ambalaži. U slučaju motora ili propelera moguće je upotrijebiti oznaku tipa.

Rubrika 9. Količina

Navedite količinu elemenata.

Rubrika 10. Serijski broj

Ukoliko se u propisima zahtijeva da element mora imati serijski broj, unesite ga u ovu rubriku. Pored toga, moguće je unijeti i svaki drugi dodatni serijski broj koji se ne zahtijeva u propisima. Ukoliko na elementu ne postoji serijski broj, unesite »Nema podataka«.

Rubrika 11. Status/Djelatnosti

Unesite »PROTOTIP« ili »NOV«.

Unesite »PROTOTIP« za:

(i) proizvodnju novog elementa u skladu s neodobrenim projektnim podacima;

(ii) ponovno izdavanje svjedodžbe od strane organizacije iz rubrike 4. nakon promjene ili popravka izvršenog na elementu prije stavljanja u uporabu (npr. nakon uključivanja projektne promjene, popravka kvara, pregleda ili testiranja, ili obnove roka trajanja). Detalji o prvobitnom stavljanju u promet te promjene ili popravci unose se u rubriku 12.

Unesite »NOV« za:

(i) proizvodnju novog elementa u skladu s odobrenim projektnim podacima;

(ii) ponovno izdavanje svjedodžbe od strane organizacije iz rubrike 4. nakon promjene ili popravka izvršenog na elementu prije stavljanja u uporabu (npr. nakon uključivanja projektne promjene, popravka kvara, pregleda ili testiranja, ili obnove roka trajanja). Detalji o prvobitnom stavljanju u promet te promjene ili popravci unose se u rubriku 12;

(iii) ponovno izdavanje svjedodžbe od strane proizvođača ili organizacije iz rubrike 4. prethodne svjedodžbe o promjeni elemenata iz »prototipa« (sukladnost samo s neodobrenim podacima) u »nove« (sukladnost s odobrenim podacima i u stanju za sigurnu uporabu), po odobrenju važećih projektnih podataka, pod uvjetom da se projektni podaci nisu promijenili. Sljedeća se izjava unosi u rubriku 12:

PONOVNO IZDAVANJE SVJEDODŽBE O PROMJENI ELEMENATA IZ »PROTOTIP« U »NOV«: OVIM SE DOKUMENTOM POTVRĐUJE ODOBRENJE PROJEKTNIH PODATAKA [UNESI BROJ CERTIFIKATA TIPA/DODATNOG CERTIFIKATA TIPA, STUPANJ POPRAVKA] NA DATUM [UNESITE DATUM, AKO JE TO NUŽNO ZA UTVRĐIVANJE STATUSA POPRAVKA], NA TEMELJU KOJEG JE(-SU) TAJ ELEMENT/TI ELEMENTI BIO/BILI PROIZVEDEN(-I).

U rubrici 13a treba označiti prozorčić »odobreni projektni podaci i u stanju za sigurnu uporabu«;

(iv) pregled novog elementa prethodno stavljenog u uporabu prije početka uporabe u skladu sa standardom posebno utvrđenim za kupca (u rubriku 12 valja upisati detalje o njemu te detalje o prvobitnom puštanju u promet) ili za utvrđivanje plovidbenosti (u rubriku 12 treba unijeti razloge koji čine osnovu za stavljanje u uporabu i detalje o prvobitnom stavljanju u uporabu).

Rubrika 12. Napomene

Upišite radove utvrđene u rubrici 11., izravno ili upućivanjem na prateću dokumentaciju koja je korisniku ili osobi koja vrši ugradnju potrebna radi utvrđivanja plovidbenosti elementa/elemenata u odnosu na radove za koje se svjedodžba izdaje. Ukoliko je potrebno, može se koristiti posebni list na koji se upućuje u obrascu EASA 1. Svakom se izjavom mora jasno naznačiti na koji(-e) se element(-e) iz rubrike 6. odnosi. Ukoliko nema izjave, upisuje se »Nema«.

U rubriku 12. unesite obrazloženje za stavljanje u uporabu na osnovi neodobrenih projektnih podataka (npr. u fazi dobivanja certifikata tipa, samo za testiranje, u fazi odobravanja podataka).

Ukoliko se podaci tiskaju s EASA obrasca 1 u elektroničkom obliku, sve podatke koji ne odgovaraju drugim rubrikama valja unijeti u tu rubriku.

Rubrika 13a

Označite samo jedan od dva prozorčića:

1. Označite prozorčić »odobreni projektni podaci i sigurni za uporabu«, ako je/su element(-i) bili proizvedeni uz uporabu odobrenih projektnih podataka i ako je utvrđeno da su sigurni za uporabu.

2. Označite prozorčić »neodobreni projektni podaci iz rubrike 12«, ako je/su element(-i) bili proizvedeni uz uporabu neodobrenih projektnih podataka. Označite podatke iz rubrike 12. (npr. u fazi dobivanja certifikata tipa, samo za testiranje, u fazi odobravanja podataka).

Na istoj svjedodžbi nije dozvoljeno spajati elemente potvrđene u skladu s odobrenim podacima i neodobrenim podacima.

Rubrika 13b Potpis ovlaštene osobe

Na ovaj se prostor unosi potpis ovlaštene osobe. Ovu rubriku smiju potpisivati samo one osobe koje su posebno ovlaštene u skladu s propisima i politikama nadležnog tijela. Radi lakšeg prepoznavanja moguće je dodati jedinstveni broj ovlaštene osobe.

Rubrika 13c Broj odobrenja/dozvole

Unesite broj/urudžbeni broj odobrenja/dozvole. Taj broj ili urudžbeni broj izdaje nadležno tijelo.

Rubrika 13d Ime

Čitko unesite ime osobe koja je potpisala rubriku 13b.

Rubrika 13e Datum

Upišite datum kada je potpisana rubrika 13. koji mora biti unesen u formatu dd/mmm/gggg (dan s dvjema znamenkama/prva tri slova mjeseca/godina s četiri znamenke).

Rubrika 14a–14e

Opći zahtjevi za rubrike 14a–14e:

Ne koristi se kod stavljanja u uporabu za namjene proizvodnje. Osjenčajte, zatamnite ili na drugi način označite radi sprečavanja nenamjerne ili nedozvoljene uporabe.

Odgovornosti korisnika/osobe koja vrši ugradnju

Na dozvolu upišite sljedeću izjavu kojom se krajnji korisnici obavještavaju da nisu razriješeni odgovornosti u pogledu ugradnje i uporabe bilo kojeg elemenata popraćenog obrascem:

»OVA SVJEDODŽBA NE PREDSTAVLJA AUTOMATSKI DOZVOLU ZA UGRADNJU.

TAMO GDJE KORISNIK/OSOBA KOJA VRŠI UGRADNJU DJELUJE U SKLADU S PROPISIMA TIJELA NADLEŽNOG ZA PLOVIDBENOST, A KOJE NIJE NADLEŽNO TIJELO ZA PLOVIDBENOST NAVEDENO U RUBRICI 1, KORISNIK/OSOBA KOJA VRŠI UGRADNJU MORA ZAJAMČITI DA NJEGOVO/NJEZINO TIJELO NADLEŽNO ZA PLOVIDBENOST ODOBRAVA ELEMENTE KOJE JE POTVRDILO TIJELO NADLEŽNO ZA PLOVIDBENOST IZ RUBRIKE 1. IZJAVE U RUBRIKAMA 13A I 14A NE PREDSTAVLJAJU DOZVOLU ZA UGRADNJU. U SVIM SLUČAJEVIMA DOKUMENTACIJA O ODRŽAVANJU ZRAKOPLOVA MORA SADRŽAVATI DOZVOLU ZA UGRADNJU, KOJU KORISNIK/OSOBA KOJA VRŠI UGRADNJU IZDAJE U SKLADU S NACIONALNIM PROPISIMA PRIJE NO ŠTO SE ZRAKOPLOVOM SMIJE LETJETI.«

44. Dodatak II. mijenja se i glasi:

»Dodatak II.

Potvrda o pregledu plovidbenosti –EASA obrazac 15a

![](dodatni/408788.jpg)

45. Dodatak IV. mijenja se i glasi:

»Dodatak IV.

Svjedodžba o plovidbenosti s ograničenjima –EASA obrazac 24

![](dodatni/408789.jpg)

46. Dodatak V. mijenja se i glasi:

»Dodatak V.

Svjedodžba o plovidbenosti –EASA obrazac 25

![](dodatni/408790.jpg)

47. Dodatak VII. mijenja se i glasi:

»Dodatak VII.

Izjava o sukladnosti zrakoplova –EASA obrazac 52

![](dodatni/408791.jpg)

Upute za uporabu EASA obrasca 52 – Izjava o sukladnosti zrakoplova

1. NAMJENA I PODRUČJE PRIMJENE

1.1. Uporaba izjave o sukladnosti zrakoplova, koju je izdao proizvođač u skladu s pododjeljkom F Odjeljka A Dijela 21., opisana je u točki 21A.130 kao i odgovarajući prihvatljivi postupci za dokazivanje sukladnosti.

1.2. Namjena je izjave o sukladnosti zrakoplova (EASA obrazac 52), izdane u skladu s pododjeljkom G odjeljka A Dijela 21., omogućiti nositelju odgovarajućeg odobrenja proizvodne organizacije da koristi pravo na dobivanje pojedinačne svjedodžbe o plovidbenosti od nadležnog tijela države članice registracije.

2. OPĆENITO

2.1. Izjava o sukladnosti mora biti u skladu s priloženim obrascem, uključujući brojeve u rubrikama i položaj svake rubrike. Međutim, veličina svake rubrike može biti različita kako bi se prilagodila pojedinačnom zahtjevu, ali ne do onog opsega koji bi izjavu o sukladnosti učinio neprepoznatljivom. Ukoliko ste u dvojbi, posavjetujte se s nadležnim tijelom.

2.2. Izjava o sukladnosti može biti unaprijed otisnuta ili računalno načinjena, ali u svakom slučaju tiskanje linija i oznaka mora biti jasno i čitljivo. Unaprijed otisnut tekst je dozvoljen u skladu s priloženim uzorkom, ali nisu dozvoljene nikakve druge izjave o certifikaciji.

2.3. Obrazac se može ispuniti strojem/računalom ili rukom, pri čemu se koriste velika tiskana slova te moraju omogućiti lakše čitanje. Prihvatljiv je engleski jezik, a tamo gdje je to potrebno i jedan ili više službenih jezika države članice koja izdaje izjavu.

2.4. Odobrena proizvodna organizacija zadržava primjerak izjave i sve priloge na koje se upućuje.

3. ISPUNJAVANJE IZJAVE O SUKLADNOSTI OD STRANE IZDAVATELJA

3.1. Da bi se dokument smatrao važećim moraju biti ispunjene sve rubrike.

3.2. Proizvođač ne smije izdavati izjave o sukladnosti nadležnom tijelu države članice registracije ukoliko projekt zrakoplova i ugrađeni proizvodi nisu odobreni.

3.3. Ukoliko s nadležnim tijelom nije drugačije dogovoreno, za podatke koje je potrebno upisati u rubrike 9., 10., 11., 12., 13. i 14. moguće je upućivati na posebne određene dokumente koje pohranjuje proizvodna organizacija.

3.4. Namjena izjave o sukladnosti nije uključiti one elemente opreme koji bi morali biti ugrađeni kako bi se ispunili važeći propisi u pogledu prometovanja. Međutim, neki od tih pojedinačnih elemenata mogu biti uključeni u rubriku 10. ili u odobreni projekt tipa. Upravitelje se stoga podsjeća na njihove odgovornosti u pogledu osiguranja sukladnosti s važećim operativnim propisima za njihovu vlastitu djelatnost.

Rubrika 1.

Upisati ime države proizvodnje.

Rubrika 2.

Nadležno tijelo pod čijom se nadležnosti izdaje izjava o sukladnosti.

Rubrika 3.

U tu se rubriku unaprijed mora otisnuti serijski broj radi nadzora i sljedljivosti izjave. Osim u slučaju računalno načinjenog dokumenta, broj ne mora biti unaprijed otisnut ukoliko je računalo programirano tako da generira i otisne jedinstveni broj.

Rubrika 4.

Puno ime i naziv organizacije koje izdaje izjavu. Ta rubrika može biti unaprijed otisnuta. Logotipovi itd. su dozvoljeni ukoliko se u rubrici nalazi dovoljno prostora.

Rubrika 5.

Tip zrakoplova u cijelosti, kako je navedeno u certifikatu i na pripadajućem listu podataka.

Rubrika 6.

Podaci o referentnom broju i izdavanju certifikata tipa za dotični zrakoplov.

Rubrika 7.

Ukoliko je zrakoplov registriran, tada je ta oznaka registracijska oznaka. Ukoliko zrakoplov nije registriran, tada se upisuje oznaka koju prihvaća nadležno tijelo države članice i po potrebi nadležno tijelo treće zemlje.

Rubrika 8.

Identifikacijska oznaka koju je dodijelio proizvođač radi nadzora i sljedljivosti te podrške u vezi s proizvodom. Ona se ponekad naziva serijskim brojem proizvođača ili projektantskim brojem.

Rubrika 9.

Tip(-ovi) motora i propelera u cijelosti kako je navedeno u odgovarajućem certifikatu tipa i pripadajućem listu podataka. Potrebno je iskazati i identifikacijsku oznaku proizvođača i s njim povezanu lokaciju.

Rubrika 10.

Odobrene promjene projekta za zrakoplov.

Rubrika 11.

Popis svih važećih zahtjeva plovidbenosti (ili istovrijednih dokumenata) i izjava o sukladnosti s opisom metode za ispunjavanje zahtjeva za pojedinačni zrakoplov, uključujući proizvode i ugrađene dijelove, uređaje i opremu. Potrebno je iskazati sve buduće rokove za ispunjavanje zahtjeva.

Rubrika 12.

Odobreno nenamjerno odstupanje od odobrenoga projekta tipa, koje se ponekad naziva koncesijom, odstupanjem ili neusklađenošću.

Rubrika 13.

Ovdje mogu biti uključena samo dogovorena izuzeća, odricanja ili odstupanja.

Rubrika 14.

Napomene. Sve izjave, podaci, posebni podaci ili ograničenja koja mogu utjecati na plovidbenost zrakoplova. Ukoliko takve informacije ili podaci ne postoje, upišite »Nema«.

Rubrika 15.

Za zahtijevanu svjedodžbu o plovidbenosti upišite »Svjedodžba o plovidbenosti« ili » Svjedodžba o plovidbenosti s ograničenjima«.

Rubrika 16.

U ovu se rubriku upisuju dodatni zahtjevi, kao što su oni koje je prijavila država uvoznica.

Rubrika 17.

Valjanost izjave o sukladnosti ovisi o tome jesu li ispunjene sve rubrike u obrascu. Nositelj potvrde proizvodne organizacije mora pohraniti primjerak izvještaja o pokusnom letu, zajedno sa svim zabilježenim detaljima o kvarovima i popravcima. Odgovarajuće certifikacijsko osoblje i član posade, npr. pilot koji obavlja pokusne letove ili inžinjer za pokusne letove, moraju potpisati izvještaj kao zadovoljavajući. Obavljeni pokusni letovi su oni koji su utvrđeni u skladu s nadzorom sustava kakvoće iz točke 21A.139, a posebno iz točke 21A.139(b)(1)(vi), kako bi se osigurala sukladnost zrakoplova s važećim projektnim podacima i da je siguran za uporabu.

Nositelj potvrde proizvodne organizacije mora u arhivi imati popis elemenata koji su osigurani (ili stavljeni na raspolaganje) kako bi se ispunili zahtjevi za sigurno prometovanje prema ovoj izjavi.

Rubrika 18.

Izjavu o sukladnosti može potpisati osoba koju je u tu svrhu ovlastio nositelj odobrenja proizvodne organizacije u skladu s točkom 21A.145(d). Za potpis se ne smije koristiti žig.

Rubrika 19.

Ime potpisnika potvrde mora biti čitko napisano ili otisnuto.

Rubrika 20.

Treba upisati datum izjave o sukladnosti.

Rubrika 21.

Treba navesti urudžbeni broj odobrenja, koje je izdalo nadležno tijelo.«

48. Dodatak IX. mijenja se i glasi:

»Dodatak IX.

Potvrde o odobrenju proizvodne organizacije iz pododjeljka G Priloga (Part 21.) –EASA obrazac 55

![](dodatni/408792.jpg)

![](dodatni/408793.jpg)

49. Dodatak X. mijenja se i glasi:

»Dodatak X.

Izjava o suglasnosti –EASA obrazac 65 – iz pododjeljka F Priloga (Part 21.)

[DRŽAVA ČLANICA] (\*)

Članica Europske unije (\*\*)

IZJAVA O SUGLASNOSTI ZA PROIZVODNJU BEZ ODOBRENJA PROIZVODNE ORGANIZACIJE

[IME PODNOSITELJA ZAHTJEVA]

[IME POD KOJIM POSLUJE (ukoliko je drugačije)]

[PUNA ADRESA PODNOSITELJA ZAHTJEVA]

Datum (dan, mjesec, godina)

Referenca: [KOD DRŽAVE ČLANICE (\*)].21F.XXXX

Poštovani,

Vaš sustav provjere proizvodnje je ocijenjen kao sukladan s pododjeljkom F odjeljka A Priloga (Part 21.) Uredbe (EZ-a) br. 1702/2003.

Stoga se, podložno dolje navedenim uvjetima, slažemo da se sukladnost dolje navedenih proizvoda, dijelova i uređaja dokazuje na temelju pododjeljka F odjeljka A Priloga (Part 21.) Uredbe (EZ-a) br. 1702/2003.

Br. jedinica / Broj. dijelova / Serijski br.

ZRAKOPLOV

DIJELOVI

Za ovu izjavu važe sljedeći uvjeti:

1. Važeća je, sve dok [naziv poduzeća] ispunjava uvjete pododjeljka F odjeljka A Priloga (Part 21.) Uredbe (EZ-a) br. 1702/2003.

2. Zahtijeva se sukladnost s postupcima utvrđenim u priručniku [naziv poduzeća] ref./datum izdavanja ………

3. Valjanost prestaje ……………..

4. Izjavu o sukladnosti, koju je izdalo [naziv poduzeća] na temelju odredbe iz točke 21A.130 gore navedene Uredbe, mora potvrditi tijelo koje je izdalo ovu izjavu o suglasnosti prema postupku … iz gore navedenog priručnika.

5. [Naziv poduzeća] odmah obavještava tijelo koje je izdalo izjavu o suglasnoti o svim promjenama svog sustava provjere proizvodnje koje bi mogle utjecati na inspekcijske preglede, sukladnost ili plovidbenost proizvoda i dijelova navedenih u ovoj izjavi.

Za nadležno tijelo: [UTVRĐIVANJE NADLEŽNOG TIJELA (\*)]\*\*\*

Datum i potpis

EASA Obrazac 65, Izdanje 2.

(\*) ili EASA, ako je EASA nadležno tijelo.’

DODATAK IX

ISPRAVAK

Ispravak Uredbe Komisije (EZ-a) br. 1194/2009 od 30. studenoga 2009. o izmjenama i dopunama Uredbe (EZ-a) br. 1702/2003 kojom se utvrđuju provedbena pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (Službeni list Europske unije L 321 od 8. prosinca 2009)

Na stranici 19, Prilog, točka 39(c)

»(c) U slučaju nepoštivanja vremenskog okvira koji je odobrilo nadležno tijelo, ono poduzima mjere privremene obustave izjave o suglasnosti u cijelosti ili djelomično.«;«

čitat će se kao:

»(c) Pored odgovarajuće svjedodžbe o plovidbenosti iz točaka (a) ili (b), nadležno tijelo države članice registracije novog zrakoplova ili korištenog zrakoplova s podrijetlom iz države nečlanice izdaje potvrdu o provjeri plovidbenosti (EASA obrazac 15a, vidi Dodatak).«

\* \* \*

Članak 9.

Ovaj Pravilnik stupa na snagu danom objave u »Narodnim novinama«.

Klasa: 011-01/10-03/56

Urbroj: 530-09-10-2

Zagreb, 23. travnja 2010.

Ministar mora,
prometa i infrastrukture
Božidar Kalmeta, v. r.

[[1](#footnote-29081-1-backlink)]SL L 79, 19.3.2008., str. 1.

[[2](#footnote-29081-2-backlink)]SL L 243, 27.9.2003., str. 6.

[[3](#footnote-29081-3-backlink)]Mišljenje 03/2006 o uredničkim promjenama, Mišljenje 05/2006 o glavnom sjedištu, Mišljenje 06/2008 o obrascu EASA 1, Mišljenje 04/2007 o dozvoli za letenje.

Pravilnik, NN 57/2010-1363
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)